b"\n_START_ARTICLE_\nTorre Llopis\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat de planta de creu grega, que consta de soterrani, planta baixa, pis i golfes i una torre mirador central de planta quadrada. La composici\xc3\xb3 de l'edifici centra el seu pes en el tractament de la coberta: r\xc3\xa0fec perimetral on sobresurten les bigues de fusta perpendicularment a la fa\xc3\xa7ana i es mostra un enrajolat de cer\xc3\xa0mica vidrada banca i blava. La coberta de la torre mirador est\xc3\xa0 decorada amb teules intercalades de cer\xc3\xa0mica vidrada de color verd i coronada per una bola tamb\xc3\xa9 de cer\xc3\xa0mica. La coberta de l'habitatge \xc3\xa9s de tipus holand\xc3\xa8s. La intersecci\xc3\xb3 dels diferents vessants tamb\xc3\xa9 \xc3\xa9s destacada amb una bola de cer\xc3\xa0mica. A la fa\xc3\xa7ana d'acc\xc3\xa9s hi ha una tribuna amb un balc\xc3\xb3 al damunt de planta hexagonal i coronat per una p\xc3\xa8rgola de fusta. Totes les obertures estan emmarcades amb esgrafiats."